ΓΡΑΠΤΗ ΕΡΩΤΗΣΗ E-1955/99

υποβολή: Gerhard Hager (NI) προς την Επιτροπή

(5 Νοεμβρίου 1999)

Θέμα: Κοσσυφοπέδιο Ατζέντα 2000

Κατά τη διάρκεια της επανοικοδόμησης του Κοσσυφοπεδίου θα διατεθούν εκ μέρους της ΕΕ χρηματικοί πόροι σε ύψος δισεκατομμυρίων. Επίσης, θα διατεθούν ιδιαίτεραψηλές πιστώσεις για μέτρα επανοικοδόμησης στην Τουρκία μετά από τον καταστροφικό σεισμό που συνέβη πρόσφατα. Τα εν λόγω μέτρα αποφασίστηκαν μετά την συμφωνία για την Ατζέντα 2000. Με βάση τα ανωτέρω καλείται η Επιτροπή να απαντήσει στις ακόλουθες ερωτήσεις:

1. Πόσοψηλό θα είναι το ποσό που θα επενδυθεί από την ΕΕ στα μέτρα για την ανοικοδόμηση του Κοσσυφοπεδίου και για πόσο χρονικό διάστημα θα εξακολουθούν ναφίστανται τα εν λόγω προγράμματα ενίσχυσης;

2. Ποιες επιπτώσεις θα έχουν τα ανωτέρω μέτρα στους μελλοντικούς προϋπολογισμούς της ΕΕ;

3. Θεωρεί η Επιτροπή μια επανεξέταση του προγράμματος χρηματοδότησης της Ατζέντας 2000 ως απαραίτητη;

4. Εάν όχι, πώς εξηγεί η Επιτροπή τη μη ύπαρξη αρνητικών επιπτώσεων, των οικονομικών ενισχύσεων, στο πρόγραμμα χρηματοδότησης της Ατζέντας 2000;

Απάντηση του κ. Patten εξ ονόματος της Επιτροπής

(28 Ιανουαρίου 2000)

1. Η επί του προϋπολογισμού αρχή συμφώνησε να χορηγήσει 137 εκατ. κατά το οικονομικό έτος 1999, από το κεφάλαιο του προϋπολογισμού B7-54 για σχέδια αναδιάρθρωσης στο Κοσσυφοπέδιο. Η Επιτροπή κατέβαλε προσπάθειες για την εφαρμογή. Τα ποσά δεν περιλαμβάνουν άλλη χρηματοδότηση της Επιτροπής που έχει σχέση με την κρίση στο Κοσσυφοπέδιο, όπως η ανθρωπιστική βοήθεια που δόθηκε από την Υπηρεσία της Ευρωπαϊκής Κοινότητας για την ανθρωπιστική βοήθεια (ECHO) (378 εκατ. το 1999) ή η έκτακτη οικονομικήποστήριξη, ύψους 100 εκατ., που δόθηκε το 1999 από το κεφάλαιο του προϋπολογισμού B7-54 στην Πρώην Γιουγκοσλαβική Δημοκρατία της Μακεδονίας (ΦΥΡΟΜ) και στο Μαυροβούνιο και από το κεφάλαιο του προϋπολογισμού B7-50 στην Αλβανία, για να μπορέσουν οι χώρες αυτές να ανταποκριθούν στο πρόσθετο βάρος του προϋπολογισμού τους που οφείλονταν στη μαζική ροή των προσφύγων από το Κοσσυφοπέδιο. Χορηγήθηκε επίσης πρόσθετη μακρο-οικονομική βοήθεια στη ΦΥΡΟΜ και στη Βοσνία-Ερζεγοβίνη, οι οικονομίες των οποίων επλήγησαν από την κρίση στην περιοχή.

Η Επιτροπή, το Νοέμβριο του 1999, ανακοίνωσε ότι θα πρότεινε σημαντικότερη βοήθεια και ένα πρόγραμμα ανάκαμψης για τα Δυτικά Βαλκάνια, συμπεριλαμβανομένου του Κοσσυφοπεδίου, για τα έτη 2000-2006. Πρότεινε ένα συνολικό ποσό ύψους 5.500 εκατ., αλλά η λεπτομερής αξιολόγηση των αναγκών πρόκειται να ολοκληρωθεί την άνοιξη του 2000 ώστε να εξεταστεί κατά τη διαδικασία του προϋπολογισμού του 2001 ενώ θα είναι εγκαίρως εν ισχύ για την παρουσίαση του νέου προγράμματος.

Ο όγκος της βοήθειας που έχει δεσμευθεί από τα κράτη μέλη για την ανασυγκρότηση του Κοσσυφοπεδίου παρέχεται στους πίνακες που εκπονήθηκαν μετά τις διασκέψεις των χρηματοδοτών του Κοσσυφοπεδίου, τον Ιούλιο και το Νοέμβριο του 1999, και μπορεί να μελετηθεί στη θέση στο internet για την ανασυγκρότηση στη Νοτιοανατολική Ευρώπη, που διαχειρίζονται από κοινού η Επιτροπή και η Παγκόσμια Τράπεζα (http://www.seerecon.org/Calendar/pledgeeuro.pdf and http://www.seerecon.org/Calendar/SDC/sdc-pledges-euro.pdf).

2.-4. Στα μέσα του 1999, είχαν αρχικά προβλεφθεί από την Επιτροπή 500 εκατ. για την ανασυγκρότηση του Κοσσυφοπεδίου, περίπου 440 εκατ. περισσότερα από ό,τι προβλεπόταν στο προκαταρκτικό σχέδιο προϋπολογισμού της Επιτροπής, του Απριλίου 1999. Η τελική αξιολόγηση των αναγκών επρόκειτο να γίνει για το 2000 κατά τη διαδικασία του προϋπολογισμού. Η Επιτροπή παρουσίασε τις απόψεις της σχετικά με τις επιπτώσεις της χρηματοδότησης του Κοσσυφοπεδίου στον προϋπολογισμό, μέσω της πρότασης επιστολής τροποποίησης αριθ. 4/2000, στα τέλη Οκτωβρίου 1999. Η Επιτροπή πρότεινε να ενεργήσει σε δύο τουλάχιστον, στάδια: πρώτα, καλύπτοντας μόνο τον προϋπολογισμό του 2000 και, αργότερα, κατά την προετοιμασία του προκαταρκτικού σχεδίου του προϋπολογισμού 2001, και αφού γνωστοποιηθούν οι ακριβείς αξιολογήσεις των αναγκών και της χρηματοδότησης από άλλους χρηματοδότες, για τοπόλοιπο της περιόδου που καλύπτεται από το πρόγραμμα δράσης 2000. Ένα περισσότερο οικονομικό αναπτυξιακό πρόγραμμα που θα στηρίζεται στη συνεργασία, θα αντικαταστήσει σταδιακά την έκτακτη ανασυγκρότηση.

Η Επιτροπή πρότεινε ένα συνδυασμό τριών πηγών χρηματοδότησης για την έκτακτη χρηματοδότηση που απαιτήθηκε: ανακατανομή εφόσον είναι σκόπιμο, μερική χρησιμοποίηση του μέσου ευελιξίας και επανεξέταση της χρηματοδοτικής προοπτικής. Η επί του προϋπολογισμού αρχή συμφώνησε για ποσό 240 εκατ. για άμεση βοήθεια στην ανασυγκρότηση του Κοσσυφοπεδίου, το Δεκέμβριο του 1999, με περαιτέρω χρηματοδότηση από την ανθρωπιστική βοήθεια και από μεταφορές ώστε το συνολικά διαθέσιμο ποσό για το Κοσσυφοπέδιο το 2000 να φθάσει τα 360 εκατ.. Για το σκοπό αυτό, αποφάσισε να χρησιμοποιήσει πλήρως το απόθεμα ελαστικότητας και να ανακατανείμει πόρους στο πλαίσιο του κονδυλίου 4.